ለአምስት ድርጅቶች ገዥ ተገኘ
የኤጀንሲው ረዳት የህዝብ ግንኙነት ሃላፊ አቶ አሠበ ከበደ ለዋልታ እንደገለፁት ገዥ የቀረበላቸው ድርጅቶች የኢትዮጵያ መድኃኒት ፋብሪካ አክሲዮን ማህበር፤  ኮምቦልቻ ጨርቃ ጨርቅ አክሲዮን ማህበር፣ በከልቻ ትራንስፖርት አክሲዮን ማህበር፣ ሃማሬሳ የምግብ ዘይት  አክሲዮን ማህበርና ኮስቲክ ሶዳ አክሲዮን ማህበር ናቸው።የትራንስፖርት ኮንስትራክሽን ዲዛይን ድርጅት ፣ የግብርና ሜካናይዜሽን አገልግሎት ድርጅት፣ ወይራ ትራንስፖርት አክሲዮን ማህበር፣ ባህር ዳር ጨርቃ ጨርቅ አክሲዮን ማህበር፣ አርቲስቲክ ማተሚያ ድርጅትና የኢትዮጵያ ማዕድን ልማት አክሲዮን ማህበር ደግሞ ተጫራች አልቀረበላቸውም ብለዋል፡፡በዚሁ መሠረት ገዥ ለቀረበላቸው ድርጅቶች የፕራይቬታየዜሽንና የመንግስት የልማት ድርጅቶች ተቆጣጣሪ ኤጀንሲ ቦርድ ድርጅቶቹን ለማስፋፋት የሚያቀርቡትን የንግድ ዕቅድ ገምግሞ  በቀጣይ ውሳኔው እንደሚያሳልፍ አቶ አሠበ ተናግረዋል።የድርጅቶቹ ባለቤትነት ወደ ግል ለማዛወር የታሰበው ሙሉ ለሙሉ እንደሆነ መናገራቸውንም ዋልታ ኢንፎርሜሽን ማዕከል ዘግቧል።